stanford-oval/wikipedia huggingface dataset:
בוג'ק הורסמן – דמויות
דמויות משנה > טינה

טינה היא דובה חומה שהיא המטפלת של הרב קזאז. בפרק "עדיין שבור" טינה שיתפה פעולה עם הנרי וינקלר כדי לשמור על כתב היד הגרוע של הרב מלהתפרסם ולפגוע במורשתו. שלא כמו הדמויות המואנשות האחרות בסדרה, טינה מדברת רק בנגיחות. מאוחר יותר (בעונה 4), טינה חוזרת כמטפלת של אמא של בוג'ק, ביאטריס.
דמויות משנה > ביאטריס הורסמן

ביאטריס אליזבת' הורסמן (שוגרמן) (ונדי מאליק) היא סוסה חומה שהייתה האמא המזניחה של בוג'ק. היא מופיעה בעיקר בפלאשבקים לילדותו של בוג'ק. בפרק "ספה חדשה" ביאטריס קוראת לבוג'ק כדי לספר לו שהיא קראה את הספר שלו ומודה כי הוא נולד "שבור". בפרק "המקום של שוגרמן" מתברר כי למשפחה של ביאטריס היה בית קיץ במישיגן כשהייתה ילדה, וכי היה לה אח גדול שמת במלחמת העולם השנייה. ניכר מהילדות שלה כי קיבלה יחס אכזרי מצד בני משפחתה, דבר שהיקשה ומירר את אישיותה. לאחר שנכנסה להיריון על ידי באטרסקוץ', ביאטריס החליטה להינשא לו ולעבור לקליפורניה, שם היא התרעמה על בוג'ק, ומאשימה אותו על אי שביעות הרצון שלה מחייה. היא מתחילה לסבול מדמנציה, ואחרי תקרית בבית-האבות שלה, היא עוברת לגור בביתו של בוג'ק איתו ועם הוליהוק. עם זאת, לאחר שבוג'ק מבין שביאטריס סיממה את הוליהוק (כדי לגרום לה לרדת במשקל), הוא מכניס אותה לבית אבות גרוע עוד יותר, ומבהיר לה שהוא כבר לא רוצה אותה בחייו. בפרק "צ'ורו חינם" בוג'ק מגלה כי ביאטריס מתה, והוא מספיד אותה בהלוויה שלה.
דמויות משנה > באטרסקוץ' הורסמן

באטרסקוץ' הורסמן (ויל ארנט) סוס שהיה אביו של בוג'ק. הוא מופיע בפלשבקים לילדותו של בוג'ק. באטרסקוץ', אשר בא מרקע מעמד הפועלים, היה סופר אלכוהוליסט כושל. הוא התמרמר על עצמאותה הכלכלית של אשתו, והוציא את חוסר הביטחון שלו על בוג'ק. בפלאשבקים, הוא נראה לעיתים קרובות צועק טענות שמרניות שטותיות, כמו הטענה כי להפליג מתעלת פנמה זה ל"דמוקרטים". הוא אושר כמת, לאחר שפלשבק מראה את בוג'ק וביאטריס הולכים להלווייתו. הוא נהרג לאחר שקרא לכל מי שביקר את הרומן שלו לדו-קרב וכשנענתה בקשתו, הוא מעד ונחבט ראשו על שורש חשוף. בפרק "חץ הזמן" מתברר כי באטרסקוץ' הוא אביה של הוליהוק, בשל הרומן שלו עם עוזרת בית בשם הנרייטה.
דמויות משנה > לני טרטלאוב

לני טרטלאוב (ג'יי קיי סימונס) הוא צב ומפיק סרטים ממוצא יהודי. הוא עבד עם אד בגלי, ליונל ברימור, באסטר קיטון ואדווין סטנטון פורטר בצעירותו, מה שמרמז על כך שהוא זקן מאוד (התייחסות לתוחלת החיים של צבים). נראה כי הוא שונא את בוג'ק, אבל ממשיך ללהק אותו לפרויקטים, כנראה בגלל הידידות המקצועית שלו עם פרינסס קרולין.
דמויות משנה > ציפורי הפפראצי

ציפורי הפפראצי (אדם קונובר ודייב סגל) הם עורבני כחול ורובין אמריקאי ללא שמות שמנסים להשיג תמונות מפלילות של בוג'ק.
דמויות משנה > סקסטינה אקוופינה

סקסטינה אקוופינה (עאישה טיילר בעונה 1–2, דניאל גייטר בעונה 3) היא דולפינה וסנסציית פופ. בפרק "אל הים", דיאן נפגשת עם סקסטינה במטרה שתהיה מנהלת המדיה החברתית שלה. בפרק "בראפ בראפ פיו פיו" דיאן צייצה בטעות בשם סקסטינה כי היא עשתה הפלה בזמן שהייתה מוסחת, מה שגרם לסערה תקשורתית. בעוד בהתחלה סקסטינה כעסה על הציוץ וניסתה לפטר את דיאן, מאוחר יותר היא אימצה את הרעיון, בגלל תמיכה של ידוענים אחרים. לאחר מכן היא שחררה קליפ שתומך בהפלות, ביצעה את ה"הפלה" שלה בשידור חי, ולאחר זמן קצר באמת נכנסה להריון. משתמע כי היא נשלחה לחווה בה ידוענים הולכים להיעלם.
דמויות משנה > מנחה "Excess Hollywood"

מנחה "Excess Hollywood" (אדם קונובר) הוא דמות אנושית שמנחה את תוכנית הבידור "Excess Hollywood". הדמות היא חיקוי למנחה של תוכנית דומה ברשת FOX, ראיין סיקרסט. הוא גם מנחה את תוכנית האירוח "Morning Time, Hollywoo" עם אישה אנושית שנקראת "אישה אחת". הוא היה אמור להיות השדרן של מרוץ הסקי בין מיסטר פינטבאטר לוודצ'אק קודצ'אק ברקוביץ' יחד עם טום ג'אמבו גראמבו, אך פרש לאחר שהתחיל להרגיש את מזג האוויר הקר.
דמויות משנה > טום ג'אמבו גראמבו

טום ג'אמבו גראמבו (קיית' אולברמן) הוא לווייתן כחול שהוא איש חדשות ופרשן ברשת "MSNBSea" (פרודיה על MSNBC). לעיתים קרובות טום מדווח על מעשיו של בוג'ק ועל התרחשויות אחרות בהוליוו. בכל פעם שמשהו משתבש בשידור, הוא מאשים את זה על מישהו בשם "רנדי".
דמויות משנה > וויין

וויין (וויאט קנאק) הוא החבר לשעבר של דיאן, שהוא היפסטר וכותב ב-BuzzFeed. הוא מציע לדיאן להדליף במכוון חלק קטן מהספר של בוג'ק כדי ליצור הייפ שיווקי.
דמויות משנה > ונסה גקו

ונסה גקו (קריסטין צ'נוות') היא סוכנת אנושית הוליוודית ויריבתה של פרינסס קרולין. היא מוצג כסוכנת טובה יותר מפרינסס קרולין, כי יש לה בעל וילדים, ובכך "יש לה הכל". היא חולקת באופן זמני משרד עם פרינסס קרולין כאשר הסוכנויות שלהן מתמזגות. בין עונות 2 ו-3, היא ורוטאבאגה פותחים סוכנות משלהם, "גקו-רביטוביץ'", שבסופו של דבר מחבלת ב-VIM ומובילה להתמוטטות הסוכנות.
דמויות משנה > צ'ארלי ווית'רספון

צ'ארלי ווית'רספון (רפאל בוב וקסברג) הוא צפרדע עץ שהוא בנו של מר וטרספון. הוא עובד בסוכנות Vigor שבה ידו ממשיכה להידבק בדברים. צ'ארלי היה לזמן קצר עוזרה של פרינסס קרוליין, אבל מאוחר יותר נעשה סוכן.
דמויות משנה > קצין מיאו מיאו פאזיפייס

קצין מיאו מיאו פאזיפייס (סדריק יארבו) הוא חתול שעובד כקצין המשטרה של מחוז 12 של משטרת לוס אנג'לס. הוא מתייחס ברצינות רבה למשימותיו.
דמויות משנה > וינסנט איש-בוגר

וינסנט איש-בוגר (אליסון ברי) הוא החבר של פרינסס קרולין. כולם, למעט בוג'ק, נראים אדישים לעובדה שהוא נראה כמו שלושה ילדים שעומדים זה על זה בתוך מעיל. אף שהוא מדבר בקול של ילד ויש לו תחביר מסורבל, הוא גם מציג מדי פעם הבנה להוטה, מה שמניע אחרים להתעלם מהטענות של בוג'ק. בעונה 2, פרינסס קרולין פוגשת את קווין, שנראה כי הוא הילד העליון בשלישיית הילדים של וינסנט. הוא אומר לפרינסס קרולין כי קווין הוא בנו של וינסנט, והיא מאמינה לכך אבל זה מוביל אותם להיפרד.
דמויות משנה > סבסטיאן סנט קלייר

סבסטיאן סנט קלייר (קיגן-מייקל קיי) הוא נמר שלג מיליונר שרוצה שדיאן תתלווה אליו למדינת עולם שלישי בשם "קורדוביה", כדי שתכתוב עליו רומן. אף על פי שדיאן רואה בו בהתחלה אדם שרוצה לשנות את העולם לחיוב, היא מתאכזבת במהרה כאשר היא מגלה שהוא יותר דואג למורשת של עצמו מאשר באמת לעזור לאנשים.
דמויות משנה > קורדורוי ג'קסון-ג'קסון

קורדורוי ג'קסון-ג'קסון (ברנדון ט. ג'קסון) הוא דמות אנושית שהיא כוכב המשנה של הסרט סקרטריאט. הוא מת מחנק ארוטי. הסרט מוקדש מאוחר יותר לזכרו.
דמויות משנה > וונדה פירס

וונדה פירס (ליסה קודרו) היא ינשופה והחברה של בוג'ק בעונה השנייה. היא פוגשת את בוג'ק לאחר שהתעוררה מתרדמת של 30 שנה. בוג'ק יוצא איתה כי אין לה מושג מי הוא בתוך היותו מפורסם. היא מנהלת תוכן, אשר יצרה בין השאר את התוכנית "כוכבי הוליוו וידוענים: מה הם יודעים? הם יודעים דברים? בואו נבדוק". היא קודמה בחברת ההפקות מיד עם יציאתה מהתרדמת, כי "אף אחד אחר לא עבד שם כל כך הרבה זמן". היא נפרדת מבוג'ק בסוף העונה.
דמויות משנה > אמילי

אמילי (אבי ג'ייקובסון) היא דמות אנושית ומושא האהבה של טוד שהוא מכיר מאז התיכון. היא הראתה שיש לה רגשות רומנטיים עבוד טוד. אמילי היא אחת המייסדים של "קברהקדברה" עם טוד ומייסטר פינטבאטר, והופך למיליונרית לאחר מכירתה.
דמויות משנה > רוטאבאגה רביטוביץ'

רוטאבאגה רביטוביץ' (בן שוורץ) הוא ארנב וסוכן בסוכנות Vigor שעובד קומה אחת מתחת לפרינסס קרולין. רוטאבאגה בגד באשתו קייט עם פרינסס קרולין, בטענה שהוא מתכנן בכל מקרה להתגרש ממנה. מאוחר יותר הוא משכנע את פרינסס קרולין להצטרף אליו בהקמת הסוכנות שלו ולהתפטר מ-Vigor. לאחר שחשף בפניה שאינו רוצה להתגרש אך עדיין מעוניין להמשיך את היחסים ביניהם, פרינסס קרולין עוזבת אותו.
מאוחר יותר הוא מקים סוכנות משלו יחד עם ונסה גקו, בשם "גקו-רביטוביץ'".
דמויות משנה > ג'ודה

ג'ודה מאנודוג (דיאדריך באדר) הוא דמות אנושית ושותף בבעלות על סוכנות VIM של פרינסס קרולין. הוא מתואר כחסר הבעה ונראה שהוא לא מצליח להבין הומור או סרקזם. אף על פי שהוא נשאר נאמן ללא הרף לפרינסס קרולין, הוא מפוטר על ידי פרינסס קרולין לאחר שהיא מגלה שהוא הלך מאחורי גבה לדבר עם צ'ארלי וית'רספון על מיזוג אפשרי עם Vigor. הוא ידוע בזקן הכבד ובשיער הארוך שלו, דבר שלעיתים הופך להיות מושא לצחוק בקרב אורחים בסוכנות.בפרק האחרון בסדרה, הוא ופרינסס קרולין מתחתנים, אך הוא לא נמצא בפרק.
דמויות משנה > הוליהוק

הוליהוק-מנהיים-מנהיים-גררו-רובינסון-זילברשלג-סונג-פונזרלי-מקוואק (אפרנה נחרלה; נולדה ב-1999) היא סוסה שנראתה לראשונה בסוף הפרק "זה הלך בסדר". היא אומצה על ידי שמונה אבות הומוסקסואליים במערכת יחסים פוליאמורית. בתחילה היא האמינה שהיא בתו הבלתי חוקית של בוג'ק. במהלך העונה הרביעית היא עוברת לגור בביתו של בוג'ק כדי לברר עליו פרטים נוספים. ביאטריס, שהרבתה להעיר להוליהוק על עודף המשקל שלה, הוסיפה לקפה שלה תוספי הרזיה (המכילים אמפטמינים). היא הובהלה לבית החולים בגלל מנת יתר ושרדה, אם כי סובלת מסיפטומים של PTSD כשהיא חוזרת לביתו של בוג'ק. בעונה 5, היא מתחילה ללמוד באוניבסיטת ווסליאן שבקונטיקט.
דמויות משנה > ראלף סטילטון

ראלף סטלסון (ראול אספרזה) הוא עכבר שהוא מושא האהבה החדש של פרינסס קרולין בסוף עונה 3. הוא ופרינסס קרולין נפגשו לראשונה בפגישה עיוורת, ולא היו מודעים אחד לזן של האחר. סטילסון מנהל חברת כרטיסי ברכה והוא היורש של רשת המלונות "סטילסון". בעונה 4 הוא מנסה להקים משפחה עם פרינסס קרולין ומנסה למצוא דרכים להכניס אותה להיריון. פרינסס קרולין זורקת אותו בפרק "רותי" לאחר שהיא נותנת לו אולטימטום לעמוד מאחורי הניסיונות שלה להיכנס להיריון אף על פי שעברה הרבה הפלות, והוא עוזב את דירתה בדכדוך. הם מחדשים את הקשר שלהם בעונה 5, שם סטילסון מנסה לשכנע את פרינסס קרולין לאמץ איתו ילד.
דמויות משנה > סטפני סטילטון

סטפני סטילטון (קימיקו גלן) היא אחותו של ראלף, גם היא עכברת. היא מתחילה להעסיק את דיאן בסוף העונה השלישית בבלוג פמיניסטי שהיא מנהלת בשם "גירל קרוש".
דמויות משנה > וודצ'אק קודצ'אק-ברקוביץ'

וודצ'ארלס "וודצ'אק" קודצ'אק-ברקוביץ' (אנדרה בראואר) הוא מרמיטה ומושל קליפורניה המכהן. הוא בוגר דארטמות' קולג'. הוא מבולבל ממסע הבחירות של מיסטר פינטבאטר. בחלק מהפרקים בעונה 4, הוא מחליף את טום ג'אמבו-גראמבו בתמונה שבטלוויזיה במהלך קטע המסיבה שבפתיח. בעקבות התמוטטותו של הבית של מיסטר פינטבאטר, הוא חופר באדמה כדי להציל את כל מי שבפנים, וכתוצאה מכך מאבד את ידיו. הוא נאלץ לרוץ מחדש עבור תפקיד המושל בעקבות ניצחון טוד במירוץ הסקי שהיה אמור לקבוע את המנצח בבחירות, בו הוא היה הפוליטיקאי המנוסה היחיד.
דמויות משנה > קורטני פורטנוי

קורטני פורטנוי (שרון הורגן) היא שחקנית אנושית מפורסמת ואחת מהלקוחות שפרינסס קרולין מנהלת, אם כי היא מיוצגת גם על ידי רוטבאגה רביטוביץ'. היא מנהלת מערכת יחסים מזויפת עם טוד. היא מוצגת כמאוד שטחית וחומרנית.
דמויות משנה > אנה ספניקופיטה

אנה ספניקופיטה (אנג'לה באסט) היא יחצ"נית אנושית הוליוודית המתמחה בהשגת פרסי אוסקר למפורסמים, ומכאן הכינוי שלה, "הלוחשת לאוסקרים". היא מבלה הרבה בעונה 3 בניסיון לעזור לתדמית של בוג'ק, דבר שמוביל למערכת יחסים איתו. אנה נפרדת ממנו לאחר שהוא נכשל לקבל את המועמדות לאוסקר.
היא חוזרת בעונה 5 בתור היחצ"נית עבור הידוען ההוליוודי ואנס ואגונר.
דמויות משנה > פליפ מקוויקר

פליפ מקוויקר (ראמי מאלק) היא היוצר/מפיק בפועל האנושי של תוכנית הטלוויזיה החדשה של בוג'ק, "פילברט". אף על פי שהוא מאמין שהוא גאון, הוא למעשה חסר ביטחון ומניפולטיבי, אשר נקלע רבות לעימותים עם בוג'ק במהלך הצילומים של הסרט.
דמויות משנה > ג'ינה קזאדור

ג'ינה קזאדור (סטפני ביאטריס) היא כוכבת המשנה האנושית בסדרה "פילברט". היא ובוג'ק יוצאים תקופה מסוימת במהלך צילומי הסדרה.
דמויות משנה > פיקלס אפלנטי

פיקלס אפלנטי (הונג צ'או) (נולדה ב-1993) היא כלבת פאג, מלצרית ומשפיענית אינטרנטית שאפתנית שעובדת במסעדה של בוג'ק, ונהפכת לחברה של מיסטר פינטבאטר בעונה החמישית לאחר הגירושין שלו מדיאן. היא צעירה בהרבה ממיסטר פינטבאטר וחרדה לנישואיו הקודמים.
דמויות משנה > ואנס ואגונר

ואנס ואגונר (בובי קאנבלי) שחקן הווליודי שערורייתי ביותר, במהלך העונה האחרונה עובד עם בוג'ק על סרט בשם "החד קרן החרמן".
הערות שוליים

↑  השימוש שלו בביטויים ביידיש מסגיר את מוצאו
מיסטר פינטבאטר יחד עם אחיו, קפטן פינטבאטר
טום ג'אמבו גראמבו
1998 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 1998  באסטרונאוטיקה |  |
< · 1996 · 1997 — 1998 — 1999 · 2000 · >  פורטל מדעי החלל
בערך זה מצוינים אירועים בולטים שהתרחשו במהלך שנת 1998 ונוגעים לתחום האסטרונאוטיקה.
אירועים בולטים

במהלך השנה בוצעו 82 שיגורים מהם 36 (44%) על ידי ארצות הברית.
6 בינואר – חללית אמריקאית לונר פרוספקטור גילתה מים על הירח.
2 במרץ – נתונים שנשלחו מהגשושית גלילאו מראים שעל ירח של צדק אירופה קיים אוקיינוס מתחת לקרח.
4 ביולי – יפן שיגרה גשושית בשם נזומי (Nozomi) לכיוון המאדים - המדינה השלישית ששיגרה גשושית למאדים.
20 בנובמבר – שיגור לחלל של מודול "זאריה", המודול הראשון של תחנת החלל הבין-לאומית.
5 בדצמבר – מודול "זאריה" חובר למודול "יוניטי".
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 23 בינואר   01:48:15 UTC | ארצות הברית STS-89 | טרנס וילקאט  ג'ו אדוארדס ג'יימס ריילי   מייקל אנדרסון בוני דנבאר רוסיה סליז'אן שריפוב  אנדרו תומאס | 31 בינואר  22:36 UTC | טרנס וילקאט  ג'ו אדוארדס  ג'יימס ריילי   מייקל אנדרסון  בוני דנבאר רוסיה סליז'אן שאריפוב  דייוויד וולף | 8 יממות ו-20 שעות | הטיסה ה-12 של מעבורת החלל אנדוור, עגינה בתחנת החלל מיר, ביצוע ניסויים, החלפת צוות תחנת החלל |
| 29 בינואר   16:33:42 UTC | רוסיה סויוז TM-27 | טלגט מוסאבייב  ניקולאי בודארין צרפת לאופולר אינארטס | 25 באוגוסט  05:24:44 UTC | טלגט מוסאבייב  ניקולאי בודארין  יורי בטורין | 207 יממות ו-13 שעות | עגינה בתחנת החלל מיר עם חברי משלחת מס' 25, ביצוע ניסויים, החלפת צוות |
| 17 באפריל   18:19 UTC | ארצות הברית STS-90 | ריצ'רד סירפוס  סקוט אלטמן ריצ'רד לינהאן   קתרין הייר קנדה דייוויד ויליאמס  ג'יי באקי  אנטוני פאבלצ'יק | 3 במאי  12:09:00 UTC | ריצ'רד סירפוס  סקוט אלטמן  ריצ'רד לינהאן   קתרין הייר  קנדה דייוויד ויליאמס  ג'יי באקי  אנטוני פאבלצ'יק | 15 יממות ו-22 שעות | הטיסה ה-25 של מעבורת החלל קולומביה, ביצוע ניסויים בעזרת מערכת ספייסלאב |
| 2 ביוני   23:06:24 UTC | ארצות הברית STS-91 | צ'ארלס פרקורט  דומיניק גורי ונדי לורנס   פרנקלין צ'אנג-דיאז ג'נט לין קבנדי רוסיהואלרי ריומין | 12 ביוני  19:00:07 UTC | צ'ארלס פרקורט  דומיניק גורי ונדי לורנס  פרנקלין צ'אנג-דיאז צתץ  ג'נט לין קבנדי רוסיהואלרי ריומין  אנדרו תומאס | 9 יממות ו-20 שעות | הטיסה ה-24 של מעבורת החלל דיסקברי, עגינה אחרונה בתחנת החלל מיר, ביצוע ניסויים, החלפת צוות תחנת החלל |
| 13 באוגוסט   13:43:10 UTC | רוסיה סויוז TM-28 | גנאדי פדאלקה  סרגיי אוודייב  יורי בטורין | 28 בפברואר 1999  2:14:30 UTC | גנאדי פדאלקה  סלובקיה איוואן בלה | 198 יממות ו-17 שעות | עגינה בתחנת החלל מיר עם חברי משלחת מס' 26, ביצוע ניסויים, החלפת צוות |
| 29 באוקטובר   19:19:34 UTC | ארצות הברית STS-95 | קרטיס בראון  סטיבן לינדזי ספרדפדרו דוקה   סקוט פרזינסקי סטפן רובינסון יפן צ'יאקי מוקיי | 7 בנובמבר  17:04 UTC | קרטיס בראון  סטיבן לינדזי ספרד פדרו דוקה  סקוט פרזינסקי  סטפן רובינסון  יפן צ'יאקי מוקיי | 8 יממות ו-22 שעות | הטיסה ה-25 של מעבורת החלל דיסקברי, ביצוע ניסויים כולל שחרור הלווין Spartan 201-5 |
| 4 בדצמבר   08:35:34 UTC | ארצות הברית STS-88 | רוברט קבאנה  פרדריק סטרקו  ג'רי רוס   ננסי קרי גרג ג'יימס ניומן רוסיה סרגיי קריקליוב | 13 בדצמבר  20:24 UTC | רוברט קבאנה  פרדריק סטרקו ג'רי רוס ננסי קרי גרג ג'יימס ניומן רוסיה סרגיי קריקליוב | 8 יממות ו-22 שעות | הטיסה ה-13 של מעבורת החלל אנדוור, טיסה ראשונה לתחנת החלל הבין-לאומית ותחילת הרכבתה |
שיגורי לוויינים > חקר גרמי שמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 1998 |
| 18 באוקטובר 1989 | ארצות הברית גלילאו | חקר צדק וסביבתי | במהלך השנה הועברו נתונים על אירופה |
| 17 בפברואר 1996 | ארצות הברית NEAR Shoemaker | חקר ארוס | 23 בדצמבר הגשושית עברה כ-3,827 ק"מ מאסטרואיד ארוס |
| 4 ביוני | יפן Nozomi | חקר מאדים | עקב בעיות טכניות הגשושית לא עברה למסלול סביב מאדים ועברה במרחק של כ-1000 ק"מ ממנו. |
| 31 ביולי | ארצות הברית לונר פרוספקטור | חקר הירח | משימה העבירה נתוני מיפוי הירח עד יולי 1999 |
| 24 באוקטובר | ארצות הברית Deep Space 1 | חקר אסטרואיד וכוכב שביט | בשנת 1999 הגשושית עברה כ-26 ק"מ מהאסטרואיד 9969 Braille |
| 11 בדצמבר | ארצות הברית מקפת האקלים של מאדים | חקר מאדים | בספטמבר המקפת הגיע למסלול סביב מאדים בשנת 1999 |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| רוסיה | 25 | 23 | 3 |  |
| ארצות הברית | 36 | 34 | 2 |  |
| יפן | 2 | 1 | 1 |  |
| הרפובליקה העממית של סין | 6 | 6 | 0 |  |
| האיחוד האירופי | 11 | 11 | 0 |  |
| הודו | 0 | 0 | 0 |  |
| ברזיל | 0 | 0 | 0 |  |
| ישראל | 1 | 0 | 1 |  |
| קוריאה הצפונית | 0 | 0 | 1 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| רוסיהקזחסטן קוסמודרום בייקונור | 17 | 16 | 1 |  |
| רוסיה קפוסטין יאר | 0 | 0 | 0 |  |
| רוסיה קוסמודרום פלסצק | 7 | 6 | 1 |  |
| רוסיה קוסמודרום סבובודני | 0 | 0 | 0 |  |
| ארצות הברית נמל החלל קייפ קנוורל | 18 | 16 | 2 |  |
| ארצות הברית מרכז החלל קנדי | 5 | 5 | 0 |  |
| ארצות הברית מתקן הטיסות וולופס | 2 | 2 | 0 |  |
| ארצות הברית בסיס חיל האוויר ונדנברג | 11 | 11 | 0 |  |
| ארצות הברית בסיס חיל האוויר אדוארדס | 0 | 0 | 0 |  |
| צרפת מרכז החלל הגיאני | 11 | 11 | 0 |  |
| יפן מרכז החלל אוצ'ינורה | 1 | 0 | 1 |  |
| יפן מרכז החלל טנגשימה | 1 | 1 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 0 | 0 | 0 |  |
| הרפובליקה העממית של סין מרכז שיגור הלוויינים שיצ'אנג | 2 | 2 | 0 |  |
| הרפובליקה העממית של סין מרכז שיגור הלוויינים טאיואן | 4 | 4 | 0 |  |
| הודו מרכז החלל שריחאריקוטה | 0 | 0 | 0 |  |
| ישראל בסיס פלמחים | 1 | 0 | 1 |  |
| ברזיל מרכז החלל אלקנטרה | 0 | 0 | 0 |  |
| קוריאה הצפונית אתר שיגורים טונחה | 1 | 0 | 1 |  |
הערה: שיגור נוסף בוצע על ידי רוסיה מצוללת
הערות שוליים

↑  הגיע ב-STS-86 בספטמבר 1997
↑  מהם 4 בעזרת משגר שנבנה באוקראינה
↑  שימוש במשגר של האיחוד האירופי
תחילת בנייה של תחנת החלל הבין-לאומית
מרית (כלי עבודה)

מרית (שפכטל)
תקרת גבס לאחר שטויחה בחלקה בעזרת שפכטל
מָרִית, מוכרת גם כשְפַּכְטֶל (בגרמנית: Spachtel), היא כלי עבודה המשמש בעיקר בעבודות בנייה, בין השאר לטיוח.
המרית עשויה מידית אחיזה מעוגלת, ולוח מתכת או פלסטיק דק וגמיש המתרחב מן הידית ומסתיים בשטח חתך ישר. השימוש העיקרי במרית הוא בתחום הבנייה והשיפוץ והיא משמשת למריחה ומילוי של חומרי טיח מסוגים שונים. הבנאי משתמש בה לטיוח קירות ותקרות, סתימת חורים (בעזרת חומר הקרוי מֶרֶק) ויישור של אלמנטים שונים, בפנים הבניין ומחוצה לו.
מקור השם

מקור המילה "שפכטל" הוא בגרמנית והיא שימושית בעברית, בדומה למילים גרמניות רבות שחדרו ללכסיקון הבנייה הישראלי, בשל העובדה כי רבים מאנשי הבנייה בתקופת היישוב, אז החלה תנופת הבנייה בישראל, היו ממוצא מרכז-אירופאי ובייחוד מהעלייה מגרמניה. לגרמנית הגיעה המילה מן המילה הלטינית spathe, שפירושה "חרב רחבה".
שימוש לניקוי

המרית משמשת גם לניקוי משטחים מחומרי בניין שנדבקו אליהם. המרית מגיעה במגוון צורות וגדלים המתאימים לשימושים השונים. ידיות האחיזה עשויה לרוב מעץ או מפלסטיק.
צורת שימוש במילוי מרק

צורת השימוש השכיחה למילוי במרק היא באמצעות שתי מריות המוחזקות בשתי הידיים. מרית אחת מוחזקת אפקית ומשמשת להערמת מנת מרק והמרית השנייה משמשת לאיסוף חלק מהמרק שבמרית הראשונה ומריחתו על גבי המשטח. השימוש בשתי מריות מאפשר העברת המרק בתנועה אופיינית ממרית למרית ובכך לערבוב מתמשך שלו ובכך לשמור המרקם הנימוח שלו ומניעת התקשות ויצירת גושים.
אטימולוגיה

המילה "שפכטל" מתייחסת לכלי העבודה אולם היא הפכה נפוצה מאוד גם בהתייחסות לחומר עצמו הנמרח בעזרת הכלי. נהוג לקרוא לסוג הטיח הנמרח, לרוב טיח גבס לקירות פנים, "שפכטל". מילה זו השתרשה בעגת הבנייה עד כדי כך שהיא לעיתים מודפסת על אריזת המוצר של חומר הטיוח עצמו.
בתחומים נוספים

מרית משמשת גם למגוון בעלי מקצוע אחרים כגון אמנים, המשתמשים בו למריחת צבע וערבוב חומרים שונים. טבחים משתמשים במרית לניקוי משטחי העבודה, לגריפה והוצאת תכולה מקערות ותבניות, להיפוך מזונות בשעת טיגון או להחלקה של קרמים - למשל בציפוי עוגה. מרית במטבח היא חלק מכלי 'ששת'.
מרית היא גם כלי עבודה בשימוש רופאי שיניים לשם מילוי חורים בשן וערבוב, איסוף והוצאה של חומרי הסתימה או תרופות, בתהליך דומה לעבודת הטיח, וטכנאי שיניים בתהליך בניית שיניים תותבות. הכימאי משתמש במרית להעברה וערבוב של אבקות לשם שקילה למשל. בשני תחומים אלה מקובל יותר השם ספטולה (spatula) וצורתה המקובלת היא לוח צר וארוך מעוגל בקצוות ולרוב דו צדדי (ידית אחיזה במרכז ושני לוחות בקצוות) המתאימה לעבודה עדינה עם כמויות קטנות.
ראו גם

דבק שפכטל
מרית (כלי)
מרית (כלי מטבח)
נוכלות בלי חשבון

| --- | --- |

נוכלות בלי חשבון
 מבוסס על:  מאמר מאת ג’סיקה פרסלר
 בימוי:  לורן סקפריה 
 הופק בידי:  ג'סיקה אלבאום ויל פרל אדם מקיי אלאין גולדסמיט'-תומאס ג'ניפר לופז
 תסריט:  לורן סקפריה 
 עריכה:  קיילה אמטר
 שחקנים ראשיים:  קונסטנס וו ג'ניפר לופז קארדי בי לילי ריינהרט ג'וליה סטיילס ליזו
 צילום:  טוד בנהזי 
 מדינה:  ארצות הברית 
 חברת הפקה:  STXfilms, גלוריה סאנצ'ז הפקות, ניויוריקן פרודקטיונס 
 חברה מפיצה:  STXfilms
 שיטת הפצה:  וידאו על פי דרישה 
 הקרנת בכורה:  קנדה 7 בספטמבר 2019 (פסטיבל טורונטו)  ישראל 12 בספטמבר 2019 ארצות הברית 13 בספטמבר 2019
 משך הקרנה:  110 דק' 
 שפת הסרט:  אנגלית 
 סוגה:  דרמת פשע, מתח
 מקום התרחשות:  ניו יורק 
 תקציב:  20-30 מיליון
 הכנסות באתר מוג'ו:   hustlers
 www.hustlers.movie
 דף הסרט ב־IMDb
 
נוכלות בלי חשבון (באנגלית: Hustlers) הוא סרט דרמה-פשע אמריקאי משנת 2019, שנכתב ובוים על ידי לורן סקפריה. הסרט מבוסס על מאמר שפורסם במגזין ניו יורק בשנת 2015 בשם "The Hustlers at Scores" מאת ג'סיקה פרסלר.
בסרט מככבות קונסטנס וו, ג'ניפר לופז, לילי ריינהרט, קיקי פאלמר, ג'וליה סטיילס, קארדי בי וליזו והוא עוקב אחר קבוצת חשפניות שמחליטות למעול בכספים של ברוקרים מוול סטריט שפוקדים את המועדון שלהן.
הסרט הוקרן בבכורה עולמית בפסטיבל טורונטו.
עלילה

דסטיני (קונסטנס וו), אם יחידנית מניו יורק, הופכת לחשפנית כדי לתמוך במשפחתה. חברותיה החשפניות בהנהגת רמונה (ג'ניפר לופז) מחליטות להונות ברוקרים ומנכ"לים מוול סטריט שפוקדים את המועדון שלהן כאשר תעשיית המין נקלעת למשבר כלכלי בשנת 2008.
משחק ודמויות

| שחקן | דמות |
| --- | --- |
קונסטנס וו: דסטיני / דורותי
ג'ניפר לופז: רמונה וגה
קארדי בי: דיימונד
לילי ריינהרט: אנאבל
ג'וליה סטיילס: אליזבת
קיקי פאלמר: מרסדס
ליזו: ליז
מרסדס רוהל: מאמא
ונסה אספילאגה: מנואלה
אשר: בתפקיד עצמו
מדליין ברואר: דון
הפקה

בפברואר 2016, הוכרז שג'סיקה אלבאום, ויל פרל ואדם מקיי יפיקו את הסרט תחת חברת ההפקות שלהם "Gloria Sanchez Productions". במאי 2016, הצטרפה חברת ההפקות "Annapurna Pictures" עם מייגן אליסון וצ'לסי ברנארד כמפיקים בפועל. באוגוסט 2018, הוכרז שג'ניפר לופז תככב בסרט ושלורן סקפריה תכתוב ותביים. לופז תפקדה גם כמפיקה בפועל. באוקטובר 2018 "Annapurna Pictures" פרשה מהפרויקט וחברת "STX Entertainment" רכשה במקומה את זכויות ההפצה; בנוסף, קונסטנס וו הצטרפה לצוות. יתר המשתתפים בסרט הצטרפו במרץ-אפריל 2019.
צילומי הסרט החלו ב-22 במרץ 2019 בעיר ניו יורק והסתיימו ב-4 במאי 2019.
הערות שוליים

↑  דודי כספי, פסטיבל טורונטו: ייצוג נשי הולם?, באתר ישראל היום, 9 בספטמבר 2019
↑  Rebecca Ford, Stripper Robin Hood Story 'The Hustlers at Scores' in the Works at Gloria Sanchez, The Hollywood Reporter, ‏29 בפברואר 2016 (באנגלית)
↑  Dave McNary, Will Ferrell, Adam McKay, Megan Ellison’s Annapurna Team on ‘Hustlers at Scores’, Variety, ‏10 במאי 2016 (באנגלית)
↑  סרט החשפניוֹת של ג'ניפר לופז מסתמן כסרט המסקרן של השנה הבאה, באתר ‏מאקו‏, 20 במרץ 2019
↑  Anthony D'Alessandro, STX Has Acquired Jennifer Lopez’s ‘Hustlers’; Constance Wu Joins Cast, Deadline Hollywood, ‏9 באוקטובר 2018 (באנגלית)
סיטרואן ביז'ו

| --- | --- |

Citroën Bijou
 מאפיינים כלליים
 נקרא גם:  citroen-2cv-bijou
 יצרן:  Citroën UK Ltd
 שנות ייצור:  1964–1959
 יחידות שיוצרו:  213
 הרכבה:  בריטניה בריטניה
 חברת אם:  סיטרואן
 סיווג:  מכונית קופה
 מרכב:  מנוע קדמי, הנעה קדמית
 אורך:  3,962 מ"מ
 רוחב:  1,549 מ"מ
 גובה:  1,168 מ"מ
 משקל:  605 ק"ג
 בסיס גלגלים:  2,388 מ"מ
 מפרט טכני
 מנוע:  2 צילינדרים 425 סמ"ק המפיק 12 כ"ס ב-3,500 סל"ד
 הילוכים:  תמסורת ידנית – 4 מהירויות
 מהירות מרבית:  71.9 קמ"ש
 צריכת דלק:  4.75 ליטר ל-100 ק"מ
 קשר:  סיטרואן 2CV
סיטרואן ביז'ו (בצרפתית: Citroën Bijou, קרויה גם: citroen-2cv-bijou) היא מכונית קופה עם מרכב שעשוי מסיבי זכוכית (פיברגלס) ומותקן על שלדה נפרדת. היא יוצרה באנגליה בידי Citroën UK Ltd, חברה בת של יצרנית המכוניות הצרפתית סיטרואן. ביז'ו עוצבה כך שתתאים לטעמם השמרני (יחסית לצרפתים) של לקוחות בריטים. הניסיון לבנות אותה באנגליה נערך בין השנים 1959 עד 1964, אך לאורך כל התקופה הזאת יוצרו רק 210 יחידות בנוסף לשני אבות-טיפוס.
המכונית עוצבה בידי פיטר קירוואן-טיילור (Peter Kirwan-Taylor) שידוע יותר בזכות מכונית ידועה יותר שעיצב, גם היא עם מרכב פיברגלס: לוטוס עלית שהוצגה בשנת 1957. בשלב ראשון נבנתה המכונית על-ידי חברת Whitson & Co שפעלה באנגליה לא הרחק מן המרכז של סיטרואן בסלאו (Slough), אך לאחר מכן הועברה לספק אחר.
ביז'ו התבססה על השלדה של סיטרואן 'דה שבו' (2CV) עם אותה מערכת מתלים עצמאיים מתקדמים לשעתה מלפנים ומאחור, והונעה באמצעות המנוע הדו-צילינדרי של 'דה שבו', בנפח 425 סמ"ק, שסיפק 12 כ"ס.
סביר שחוסר הצלחתה המסחרית של סיטרואן ביז'ו נובע ממחירה היקר באופן יחסי, בתקופה שבה השוק הבריטי היה רגיש מאוד למחיר. בעת השקתה, בשנת 1959, היא עלתה 674 ליש"ט לעומת, למשל, פורד פופולר בעלת המנוע הגדול והחזק יותר שעלתה 494 ליש"ט.